Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17-pročišćeni tekst, 144/20) i članaka 15. i 18. Zakona o upravljanju državnom imovinom („Narodne novine“, broj 52/18),  članka 35. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12, 94/17 - službeni pročišćeni tekst, 152/14, 81/15 - službeni pročišćeni tekst) Gradsko vijeće Grada Delnica na 38. sjednici održanoj 19. ožujka 2025. godine donosi

**ODLUKU O USVAJANJU** **ZELENOG PLANA GRADA DELNICA** **ZA RAZDOBLJE OD 2024. DO 2030. GODINE**

**Članak I.**

Usvaja se Zeleni plan Grada Delnica za razdoblje od 2024. do 2030.,  u kojoj su određeni dugoročni ciljevi i smjernice za stvaranje zdravog okoliša i ugodnog prostora za život za Grad Delnice.

**Članak II**.

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 406-02/5225-01/01

URBROJ: 2170-6-40-4-22-2

Delnice, 19. ožujka 2025. godine

Gradsko vijeća Grada Delnica

Predsjednica

Ivana Pečnik Kastner, v.r.

**Obrazloženje uz odluku**

**o usvajanju Zelenog plana  Grada Delnica** **za razdoblje od 2024. do 2030. godine**

Zeleni plan Grada Delnica strateški je dokument koji svojim sadržajem i ciljevima predstavlja iskorak u razvoju lokalnog područja, razumijevanju upravljanja područjem i jačanju kapaciteta. Naglasak je na praćenju lokalnih razvojnih potreba kao posljedicu klimatskih promjena, čime se pridonosi očuvanju prirodnog kapitala, uključivog rasta, mobilnosti i problemima prostornog planiranja. Postavljenom vizijom dodatno se ukazuje na ciljeve stvaranja zdravog okoliša i ugodnog prostora za život.

Zeleni plan ima za cilj uspostaviti razvojni okvir. Kako bi zelene politike mogle obuhvatiti i uskladiti sve postojeće i buduće lokalne i sektorske aktivnosti, svi dionici trebaju imati jasnu viziju budućeg razvoja Grada Delnica i utvrđene ciljeve koje se želi postići do 2030. godine.

Ostvarenju vizije pridonijet će usklađena provedba politika u četiri prioritetna područja i to:

Prioritet 1. Unaprjeđenje kvalitete života stanovnika.

Prioritet 2. Unaprjeđenje zelene infrastrukture, jačanje otpornosti i prilagodbe na klimatske promjene .

Prioritet 3. Pametno i održivo upravljanje i pružanje javnih i komunalnih usluga.

Prioritet 4. Zelena tranzicija temeljena na održivom korištenju i upravljanju prostorom i resursima.

Postavljeni prioriteti i ciljevi doprinijet će daljnjem razvoju Grada Delnica, posebno u okolnostima gdje su izazovi mnogostruki i često nepredvidivi. Kako bi se navedeno ostvarilo utvrđene su mjere koje treba provoditi i koje će omogućiti ostvarenje ciljeva.