Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/ 05, 109/07, 129/08, 36/09, 150/11, 144/12, 19/13 - pročišćeni tekst, 137/15, 123/17, 98/19 i 144/20), članka 33. Zakona o komunalnom gospodarstvu („Narodne novine“, broj 68/18, 110/18 i 32/20), članka 14. Zakona o zaštiti od požara („Narodne novine“, broj 92/10., 114/22.) članka 40. Statuta Grada Delnica („Službene novine Grada Delnica“, broj 2/21) Gradsko vijeće Grada Delnica na 38. sjednici održanoj 19. ožujka 2025. godine donosi

**ODLUKU O IZMJENAMA I DOPUNAMA ODLUKE O** **DIMNJAČARSKOJ SLUŽBI**

**Članak 1.**

U Odluci o dimnjačarskoj službi („Službene novine Primorsko-goranske županije“, broj 6/15) članak 3. mijenja se i glasi:

„ Uslužna komunalna djelatnost obavljanja dimnjačarskih poslova na području Grada Delnica vrši se na temelju ugovora o koncesiji.“

**Članak 2.**

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 363-15/25-01/01

URBROJ: 2170-6-4-1-25-1

Delnice, 19. ožujka 2025. godine

Gradsko vijeće Grada Delnica

Predsjednica

Ivana Pečnik Kastner, v.r

**Obrazloženje**

Gradsko vijeće Grada Delnica donijelo je predmetnu Odluku s ciljem usklađivanja s Odlukom o načinu obavljanja komunalnih djelatnosti na području Grada Delnica koji reguliraju obavljanje dimnjačarske službe na području Grada Delnica a u skladu s važećim zakonskim okvirima, osobito Zakonom o komunalnom gospodarstvu i Zakonom o zaštiti od požara.

Dosadašnja Odluka predviđala je model obavljanja dimnjačarskih poslova putem KTD Risnjak- Delnice d.o.o., dok se ovom izmjenom utvrđuje da će se ta komunalna djelatnost ubuduće obavljati putem ugovora o koncesiji. Time se osigurava veća pravna sigurnost, jasna procedura dodjele poslova te mogućnost konkurencije među potencijalnim izvođačima.

Očekivani učinci:

* Transparentnost i konkurentnost – dodjela koncesije provodit će se kroz jasan i zakonom propisan postupak, čime se omogućuje ravnopravno nadmetanje potencijalnih koncesionara.
* Bolja kvaliteta usluge – obavljanje dimnjačarskih poslova putem koncesije omogućava jasnije definiranje obveza koncesionara i nadzor nad njihovim radom, što može doprinijeti boljoj kvaliteti usluge za građane.
* Prilagodba važećim zakonima – usklađivanje sa Zakonom o komunalnom gospodarstvu i Zakonom o zaštiti od požara osigurava zakonitost i održivost sustava dimnjačarske službe.

Ovom Odlukom Grad Delnice stvara preduvjete za učinkovitije obavljanje dimnjačarskih poslova obzirom da KTD Risnjak- Delnice d.o.o. nema više zaposlenu osobu koja je obavljala predmetne poslove.

|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA ODLUKE O IZMJENAMA I DOPUNAMA ODLUKE O DIMNJAČARSKOJ SLUŽBI**  **Nositelj izrade izvješća:** upravni odjel za komunalni sustav, imovinu, promet i zaštitu okoliša | |
| **Naziv akta za koji je provedeno savjetovanje s javnošću** | Odluka o izmjenama i dopunama Odluke o dimnjačarskoj službi |
| **Naziv tijela nadležnog za izradu nacrta / provedbu savjetovanja** | Upravni odjel za komunalni sustav, imovinu, promet i zaštitu okoliša |
| **Razlozi za donošenje akta i ciljevi koji se njime žele postići uz sažetak ključnih pitanja** | Uređivanje načina, uvjeta i postupka pri obavljanju dimnjačarskih poslova na području Grada Delnica. |
| **Objava dokumenata za savjetovanje**  **Razdoblje provedbe savjetovanja** | www.delnice.hr |
| Od 04. veljače do 18. veljače 2025.  Navesti razloge za provedbu savjetovanja u kraćem roku  / |
| **Pregled osnovnih pokazatelja uključenosti savjetovanja s javnošću** | nema |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Priložiti tablicu prihvaćenih i neprihvaćenih primjedbi –prilog 1. |
| **Ostali oblici savjetovanja s javnošću** | nema |
| **Troškovi provedenog savjetovanja** | nema |