


REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

KLASA: 947-01/21-01/15

KLASA: 940-08/23-01/01

URBROJ: 2170-6-5-1-25-12

Delnice, \_\_. ožujka 2025.g.

GRADSKOM VIJEĆU GRADA DELNICA

n/r predsjednice Ivane Pečnik Kastner

Na temelju članka 32. stavka 1. i članka 92. stavka 3. poslovnika Gradskog vijeća Grada Delnica („Službene novine Grada Delnica 03/22)“, za donošenje PREDLAŽEM

**O D L U K U**

o povodu prijedloga

Župe Sv. Marije Magdalene Broda na Kupi i Župe Sv. Križa Turke

za sklapanjem ugovora o utvrđenju i prijenosu prava vlasništva sa imovine Grada Delnica na Župu Sv. Marije Magdalene Brod na Kupi i to na dijelu nekretnine oznake kčbr. 7713/1 KO Brod na Kupi, dok je Župa Sv. Križa Turke podnijela zahtjev za sklapanjem ugovora o utvrđenju i prijenosu prava vlasništva sa imovine Grada Delnica oznake kčbr. 3080/6 KO Turke na Župu Sv. Križa Turke sve na osnovi dosjelosti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Članak 32.***

*(1) Ovlašteni predlagatelji akata koje donosi Vijeće jesu: gradonačelnik, vijećnici, klub vijećnika i radna tijela Vijeća. Ukoliko je zakonom propisano da pojedini prijedlog mogu podnijeti samo određena tijela, tada su samo ta tijela ovlašteni predlagatelji.*

***Članak 92.***

*(3) Nakon što je prijedlog akta odobrio gradonačelnik, nacrt prijedloga akta dostavlja se u elektroničkom obliku gradskom upravnom odjelu nadležnom za poslove Vijeća.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gradonačelnica


Katarina Mihelčić, dipl.ing.agr.

**Delnice, 07. ožujka 2025.**



REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADSKO VIJEĆE**

KLASA: 947-01/21-01/15

KLASA: 940-08/23-01/01

URBROJ: 2170-6-5-1-25-13

Delnice, 19. ožujka 2025.g.

Na temelju članka 159. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 114/01, 79/06, 141/06, 146/08, 38/09, 153/09, 90710, 143/12 i 152/14), članka 35. Zakona o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20) i članka 40. Statuta Grada Delnica („Službene novine Grada Delnica“ broj 2/21) Gradsko vijeće Grada Delnica na 38. sjednici održanoj 19. ožujka 2025. godine donosi

**ODLUKU O POVODU PRIJEDLOGA ŽUPE SV. MARIJE MAGDALENE BRODA NA KUPI I ŽUPE SV. KRIŽA TURKE**

**Članak 1.**

Župa Sv. Marije Magdalene Brod na Kupi podnijela je zahtjev za sklapanjem ugovora o utvrđenju i prijenosu prava vlasništva sa imovine Grada Delnica na Župu Sv. Marije Magdalene Brod na Kupi i to na nekretninama oznake kčbr. 7713/4 površine 126 m2 i kčbr 7713/5 površine 289 m2 upisanih u ZK uložak 1228 KO Brod na Kupi (na temelju prijedloga PLZK iz ožujka 2025.), dok je Župa Sv. Križa Turke podnijela zahtjev za sklapanjem ugovora o utvrđenju i prijenosu prava vlasništva sa imovine Grada Delnica oznake kčbr. 3080/6, površine 205 m2, upisane u ZK uložak 801 KO Turke na Župu Sv. Križa Turke sve na osnovi dosjelosti.

**Članak 2.**

(1) Gradsko vijeće Grada Delnica podupire prijedlog iz članka 1. ove Odluke iz slijedećih razloga:

1.Posjed Župe Sv. Marije Magdalene Brod na Kupi kao i posjed Župe Sv. Križa Turke utemeljen je na odredbi članka 159. stavaka 4. Zakona o vlasništvu i drugim stvarnim pravima što znači da je zakonit, istinit i pošten ili barem pošten samostalni posjed koji neprekidno traje 20 godina u slučaju zakonitog, istinitog i poštenog posjeda odnosno 40 godina u slučaju samo poštenog posjeda, a što je dokazano povijesnim ZK za obje nekretnine, priloženim starim kartama kao i neposrednim očevidom na licu mjesta od strane predstavnika Župa i Grada Delnice te ovlaštenih geometara.

2.Obzirom na točku 1.ovog stavka 1. članka, ne podupiranjem prijedloga, Grad Delnice izlaže se mogućim troškovima sudskog postupka dokazivanja prava vlasništva.

(2) Zbog transparentnosti utvrđena je procjena vrijednosti nekretnina koje se stječu dosjelošću i to:

1.Vrijednost nekretnina oznake kčbr. 7713/4 površine 126 m2 i kčbr 7713/5 289 površine 289 m2 upisanih u ZK uložak 1228 KO Brod na Kupi iznosi ukupno 11.898.05 eura za ukupnu površinu od 415 m2 tj. 28,67 eura/m2 sve prema Procjembenom elaboratu Vedrane Knežević (ranije Sabljak) dipl.ing.građ., stalnog sudskog vještaka za graditeljstvo i procjenu nekretnina iz Ogulina čija je oznaka broj elaborata PE-25/2024 od rujna 2024. godine te pozitivnog mišljenja Procjeniteljskog povjerenstva PGŽ od 14. studenog 2024. godine,

2.Vrijednost nekretnine oznake kčbr. 3080/6 upisane u ZK uložak 801 KO Turke iznosi 23.400,00 eura za površinu od 205 m2 tj. 42,82 eura/m2 prema Procjembenom elaboratu Vedrane Knežević (ranije Sabljak) dipl.ing.građ., stalnog sudskog vještaka za graditeljstvo i procjenu nekretnina iz Ogulina čija je oznaka broj elaborata PE-17/2024 od lipnja 2024. godine te pozitivnog mišljenja Procjeniteljskog povjerenstva PGŽ od 17. studenog 2024. godine.

(3) Gradsko vijeće se slaže da se troškovi prijenosa prava vlasništva podmire iz Proračuna Grada Delnica obzirom na realnu mogućnost troškova sudskog postupka dokazivanja prava vlasništva.

**Članak 3.**

Ovlašćuje se Gradonačelnica na potpisivanje ugovora o utvrđivanju i prijenosu prava vlasništva sa Grada na Župe sukladno odredbama ove Odluke.

**Članak 4.**

Ova Odluka stupa na snagu danom donošenja i objavljuje se u „Službenim novinama Grada Delnica“.

GRADSKO VIJEĆE GRADA DELNICA

Predsjednica

Ivana Pečnik Kastner