Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/ 05, 109/07, 129/08, 36/09, 150/11, 144/12, 19/13 - pročišćeni tekst, 137/15, 123/17, 98/19 i 144/20), članka 33. Zakona o komunalnom gospodarstvu („Narodne novine“, broj 68/18, 110/18 i 32/20), članka 40. Statuta Grada Delnica („Službene novine Grada Delnica“, broj 2/21) Gradsko vijeće Grada Delnica na 38. sjednici održanoj 19. ožujka 2025. godine donosi

**ODLUKU O IZMJENAMA I DOPUNAMA ODLUKE O** **NAČINU OBAVLJANJA KOMUNALNIH DJELATNOSTI**

**Članak 1.**

U Odluci o načinu obavljanja komunalnih djelatnosti (SN GD 8/18, 2/23) u članku. 4. stavak 1. iza točke 2. dodaje se točka:

3. pravne ili fizičke osobe na temelju ugovora o koncesiji.

**Članak 2.**

U članku 5. stavak 1., pod Naslovom II. Uslužne komunalne djelatnosti točka 3., briše se.

**Članak 3.**

Iza članka 7. dodaje se Glava VI. koja glasi: KOMUNALNE DJELATNOSTI KOJE SE OBAVLJAJU NA TEMELJU UGOVORA O KONCESIJI

**Članak 4.**

Iza članka 7. dodaje se Članak 7.a koji glasi:

„(1) Pravne ili fizičke osobe na temelju ugovora o koncesiji mogu obavljati na području Grada Delnica komunalnu djelatnost „obavljanje dimnjačarskih poslova".

(2) Koncesija se može dati pravnoj ili fizičkoj osobi registriranoj za obavljanje djelatnosti iz stavka 1. na vrijeme od 5 (pet) godina.

(3) Komunalna djelatnost navedena u članku 3. može se ukoliko se za to ukaže potreba urediti posebnom odlukom.

(4) Postupak odabira osobe s kojom se sklapa ugovor o koncesiji provodi se sukladno Zakonu o komunalnom gospodarstvu i propisima kojima se uređuju koncesije.“

**Članak 5.**

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 363-02/25-01/01

URBROJ: 2170-6-4-1-25-1

Delnice, 19. ožujka 2025. godine

Gradsko vijeće Grada Delnica

Predsjednica

Ivana Pečnik Kastner, v.r

**Obrazloženje**

Gradsko vijeće Grada Delnica donosi predmetnu Odluku s ciljem usklađivanja postojeće regulative s važećim zakonima te učinkovitijeg i transparentnijeg obavljanja komunalnih djelatnosti.

**1. Razlog donošenja odluke:**  
Odluka se donosi temeljem zakonskih propisa koji uređuju sustav lokalne i područne (regionalne) samouprave i komunalnog gospodarstva. Cilj je omogućiti da se određene komunalne djelatnosti, konkretno dimnjačarski poslovi, mogu obavljati putem ugovora o koncesiji, što dosad nije bilo predviđeno važećom odlukom. Kako KTD Risnjak Delnice d.o.o. nema više zaposlenu osobu koja obavlja premetne poslove na na nekoliko uzastopnih natječaja nema zainteresiranih osoba nužno je promijeniti način obavljanja ove djelatnosti.

**2. Očekivani učinci:**

* Veća pravna sigurnost u postupku dodjele komunalnih djelatnosti.
* Transparentniji i konkurentniji postupak odabira izvođača usluga.
* Poboljšanje kvalitete dimnjačarskih usluga kroz jasne kriterije koncesije.
* Mogućnost dodatnog reguliranja koncesioniranih djelatnosti kroz posebne odluke, ukoliko se pokaže potreba.

Ovom odlukom Grad Delnice osigurava da se komunalni poslovi- dimnjačarske usluge, mogu kvalitetno i učinkovito obavljati uz poštivanje važećih zakonskih propisa iz razloga što dosadašnji način obavljanja zbog nedostatka radne snage više nije moguć.

|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA ODLUKE O IZMJENAMA I DOPUNAMA ODLUKE O NAČINU OBAVLJANJA**  **KOMUNALNIH DJELATNOSTI**  **Nositelj izrade izvješća:** upravni odjel za komunalni sustav, imovinu, promet i zaštitu okoliša | |
| **Naziv akta za koji je provedeno savjetovanje s javnošću** | Odluku o izmjenama i dopunama odluke o načinu obavljanja komunalnih djelatnosti |
| **Naziv tijela nadležnog za izradu nacrta / provedbu savjetovanja** | Upravni odjel za komunalni sustav, imovinu, promet i zaštitu okoliša |
| **Razlozi za donošenje akta i ciljevi koji se njime žele postići uz sažetak ključnih pitanja** | Uređivanje načina, uvjeta i postupka pri obavljanju komunalnih djelatnosti |
| **Objava dokumenata za savjetovanje**  **Razdoblje provedbe savjetovanja** | www.delnice.hr |
| Od 04. veljače do 18. veljače 2025.  Navesti razloge za provedbu savjetovanja u kraćem roku  / |
| **Pregled osnovnih pokazatelja uključenosti savjetovanja s javnošću** | nema |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Priložiti tablicu prihvaćenih i neprihvaćenih primjedbi –prilog 1. |
| **Ostali oblici savjetovanja s javnošću** | nema |
| **Troškovi provedenog savjetovanja** | nema |