REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

**GRADSKO VIJEĆE GRADA DELNICA**

n/r predsjednice Ivane Pečnik Kastner

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKE O IZRADI IZMJENE I DOPUNE**

**PROSTORNOG PLANA UREĐENJA GRADA DELNICA**

|  |  |
| --- | --- |
| Predlagatelj | Službenica za privremeno obavljanje poslova Pročelnika Odjela gradske uprave za komunalni sustav, imovinu, promet i zaštitu okoliša |
| Gradonačelnica |
| Katarina Mihelčić, dipl.ing.agr. | Goranka Kajfeš, dipl.ing. |

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Delnice, ožujak 2025.**

OBRAZLOŽENJE

Temelj za izradu ovih izmjena i dopuna prostornog plana je usklađenje sa posljednjim izmjenama i dopunama Zakona o prostornom uređenju i novim Pravilnikom o prostornim planovima (NN 153/23). Zakonom o prostornom uređenju propisana je obveza vođenja svih budućih izmjena i dopuna prostornim planova, kao i donošenje novih, kroz elektronički sustav „ePlanovi“ čime se stvaraju prostorni planove „nove generacije“ te će se olakšati, osuvremeniti, unificirati i digitalizirati procedura izrade prostornih planova općenito. Ovim izmjenama i dopunama prostornog plana ne planiraju se nova prostorno-planska rješenja, niti se šire građevinska područja, već se zadnji važeći prostorni plan (III. izmjene i dopune Prostornog plana uređenja Grada Delnica) koji je stupio na snagu 04.12.2024. usuglašava sa navedenom zakonskom regulativom kako bi Plan bio u sustavu „ePlanovi“ sukladno zakonskoj obvezi.

Na temelju članka 86. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), u daljnjem tekstu: Zakon, članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 129/08, 36/09, 150/11, 144/12, 19/13, 137/15, 123/17, 98/19 i 144/20) i članka 40. Statuta Grada Delnica („Službene novine Grada Delnica“ broj 2/21), Gradsko vijeće Grada Delnica, na 38. sjednici održanoj 19. ožujka 2025. godine, donosi

**Odluku o izradi izmjene i dopune**

**Prostornog plana uređenja Grada Delnica**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Grada Delnica, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Grada Delnica ("Službene novine Primorsko-goranske županije", broj 24/02, 11/13 i "Službene novine grada Delnica", broj 4/16, 4/16 proč.tekst i 11/21), u daljnjem tekstu: izmjena i dopuna Plana.

Nositelj izrade izmjene i dopune Plana je Grad Delnice, Odjel za komunalni sustav, imovinu, promet i zaštitu okoliša, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Osnovni razlozi za pokretanje postupka izrade i donošenja Izmjena i dopuna Prostornog plana uređenja Grada Delnica su usklađenje s novom zakonskom regulativom, u prvom redu s novim Pravilnikom o prostornim planovima (NN 152/23).

* 1. Usklađenje s planom više razine

Sukladno odredbama članka 61. stavka 2. Zakona o prostornom uređenju („Narodne novine“ br. 153/13, 65/17, 114/18, 39/19, 98/19 i 67/23), Prostorni plan uređenja Grada Delnica mora biti usklađen s prostornim planom više razine, odnosno s Prostornim planom Primorsko-goranske županije (Službene novine PGŽ 32/13, 7/17-ispravak, 41/18, 4/19-pročišćeni tekst, 18/22, 40/22- pročišćeni tekst, 35/23 i 12/24-pročišćeni tekst)

* 1. Usklađenje s planom šireg područja iste razine

Nema prostornog plana šireg područja iste razine

1. Određivanje novih prostorno planskih rješenja

Kroz ove izmjene i dopune Prostornog plana uređenja Grada Delnica ne planiraju se nova prostorno planska rješenja već se zadnji važeći prostorni plan mijenja na način da se postojeća planska rješenja usuglašavaju s Pravilnikom o prostornim planovima.

Osnovni ciljevi i programska polazišta za izradu izmjene i dopune Plana:

Programsko polazište za izradu Izmjena i dopuna Prostornog plana uređenja Grada Delnica je usklađivanje s novim Pravilnikom o prostornim planovima koji je stupio na snagu 01. siječnja 2024. godine te s posljednjim izmjenama i dopunama Zakona o prostornom uređenju, a kojim je propisana obveza vođenja svih budućih izmjena i dopuna prostornih planova, kao i donošenje novih, kroz elektronički sustav „ePlanovi“ čime se stvaraju prostorni planovi „nove generacije“ te će se olakšati, osuvremeniti, unificirati i digitalizirati procedura izrade prostornih planova općenito.

***Obuhvat izmjene i dopune Plana***

Članak 4.

Granice obuhvata Izmjena i dopuna Prostornog plana uređenja Grada Delnica identične su granicama obuhvata Plana tj. administrativnom području Grada Delnica.

***Sažeta ocjena stanja u obuhvatu izmjene i dopune Plana***

Članak 5.

Za područje Grada Delnica na snazi je Prostorni plan uređenja Grada Delnica ("Službene novine Primorsko-goranske županije", broj 24/02, 11/13 i "Službene novine grada Delnica", broj 4/16, 4/16-proč.tekst i 11/21 i 12/24).

Temeljem ove odluke o izradi izraditi će se izmjene i dopune Plana na način da se planska rješenja iz važećeg Prostornog plana uređenja Grada Delnica usuglase s Pravilnikom o prostornim planovima.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

U postupku izrade Izmjena i dopuna Prostornog plana uređenja Grada Delnica koristit će se postojeća dokumentacija, kao i ona čija je izrada u tijeku, podaci sadržani u informacijskom sustavu prostornog uređenja te podaci, planske smjernice i propisani dokumenti koje će biti na raspolaganju u fazi izrade Nacrta prijedloga te podaci, planske smjernice i dokumenti dostavljeni od strane javnopravnih tijela.

***Način pribavljanja stručnih rješenja za izradu izmjene i dopune Plana***

Članak 7.

Stručna rješenja za izradu Izmjena i dopuna Prostornog plana uređenja Grada Delnica izradit će ovlašteni izrađivač prostorno-planske dokumentacije.

Pribavljanje stručnih rješenja i podloga provest će nositelj izrade putem za to ovlaštenih osoba i u suradnji sa stručnim izrađivačem Izmjena i dopuna Prostornog plana uređenja Grada Delnica.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Ministarstvo prostornoga uređenja, graditeljstva i državne imovine, Uprava za prostorno uređenje i dozvole državnog značaja, HR-10000 Zagreb, Ulica Republike Austrije 14.
  2. Ministarstvo kulture i medija, Uprava za zaštitu kulturne baštine, Konzervatorski odjel u Rijeci, HR-51000 Rijeka, Užarska 26.
  3. Ministarstvo unutarnjih poslova, Ravnateljstvo civilne zaštite, Područni ured civilne zaštite Rijeka, Služba inspekcijskih poslova Rijeka, HR-51000 Rijeka, Fiorela la Guardia 13.
  4. x Ministarstvo gospodarstva i održivog razvoja, Uprava za zaštitu prirode, HR-10000 Zagreb, Radnička cesta 80.
  5. Ministarstvo poljoprivrede, šumarstva i ribarstva, HR-10000 Zagreb, Ulica grada Vukovara 78.
  6. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
  7. Hrvatske vode, VGO za slivove sjevernoga Jadrana, HR-51000 Rijeka, Đure Šporera 3.
  8. Hrvatske šume d.o.o., Uprava šuma Podružnica Delnice, HR-51300 Delnice, Supilova 32.
  9. Hrvatske autoceste d.o.o., HR-10000 Zagreb, Širolina ulica 4.
  10. Hrvatske ceste d.o.o., HR-10000 Zagreb, Vončinina 3.
  11. Županijska uprava za ceste Primorsko-goranske županije, HR-51000 Rijeka, Nikole Tesle 9/X.
  12. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  13. HEP-Operator distribucijskog sustava d.o.o., Elektroprimorje Rijeka, HR-51000 Rijeka, Viktora Cara Emina 2.
  14. HEP-Proizvodnja d.o.o., HR-10000 Zagreb, Ulica grada Vukovara 37.
  15. Hrvatski operator prijenosnog sustava d.d., Prijenosno područje Rijeka, HR-51211 Matulji, Marinčićeva ulica 3.
  16. PLINACRO d.o.o., HR-10000 Zagreb, Savska cesta 88a.
  17. JANAF d.d., HR-10000 Zagreb, Miramarska cesta 24.
  18. Primorsko-goranska županija, Upravni odjel za prostorno uređenje, graditeljstvo i zaštitu okoliša, HR-51000 Rijeka, Riva 10/III.
  19. KOMUNALAC-VODOOPSKRBA I ODVODNJA d.o.o., HR-51300 Delnice, Supilova 173.
  20. Javna ustanova Nacionalni park Risnjak, HR-51317 Crni Lug, Bijela Vodica 48.
  21. HŽ INFRASTRUKTURA d.o.o., HR-10000 Zagreb, Mihanovićeva ulica 12.
  22. Općina Skrad, HR-51311 Skrad, Josipa Blaževića Blaža 8.
  23. Općina Ravna Gora, HR-51314 Ravna Gora, Ivana Gorana Kovačića 177.
  24. Općina Lokve, HR-51316 Lokve, Šet. Golubinjak 6.
  25. Grad Čabar, HR-51306 Čabar, Narodnog oslobođenja 2.
  26. Općina Brod Moravice, HR-51312 Brod Moravice, Stjepana Radića 1.
  27. Općina Mrkopalj, HR-51315 Mrkopalj, Stari kraj 3.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Javna ustanova Zavod za prostorno uređenje Primorsko-goranske županije, HR-51000 Rijeka, Splitska 2.
2. Komunalac d.o.o. Delnice, HR-51300 Delnice, Supilova 173.
3. Hrvatska agencija za poljoprivredu i hranu, HR-31000 Osijek, Vinkovačka cesta 63.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Zahtjevi se dostavljaju putem pošte te elektroničkim putem, u skladu s odredbama važećeg Zakona.

***Dinamika s fazama izrade izmjene i dopune Plana***

Članak 9.

Rok u kojemu su javnopravna tijela i drugi sudionici obavezni dostaviti svoje zahtjeve, planske smjernice ili propisane dokumente iz područja svog djelokruga (sukladno čl. 90. Zakona o prostornom uređenju) je najviše 30 dana od dana zaprimanja poziva i ove Odluke.

Rok za izradu Nacrta Prijedloga Izmjena i dopuna Prostornog plana uređenja Grada Delnica je 180 dana od dana dostave zahtjeva javnopravnih tijela sukladno čl. 90 Zakona.

Postupak provedbe javne rasprave propisan je člancima 96., 97. i 98. Zakona o prostornom uređenju. Javni uvid u Prijedlog Izmjena i dopuna Prostornog plana uređenja Grada Delnica trajat će najmanje 8 dana.

Nacrt Konačnog prijedloga Izmjena i dopuna Prostornog plana uređenja Grada Delnica izrađuje stručni izrađivač zajedno s nositeljem izrade. Rok za izradu nacrta Konačnog prijedloga je 30 radnih dana od izrade Izvješća o javnoj raspravi.

Ostali rokovi i dinamika izrade određeni su Zakonom o prostornom uređenju.

***Izvori financiranja izrade izmjene i dopune Plana***

Članak 10.

Izrada Izmjena i dopuna Prostornog plana uređenja Grada Delnica prijavit će se na javni Poziv za dodjelu bespovratnih sredstva za izradu prostornih planova nove generacije putem elektroničkog sustava „ePlanovi“ koje je raspisalo Ministarstvo prostornoga uređenja, graditeljstva i državne imovine.

***Druga pitanja značajna za izradu izmjene i dopune Plana***

Članak 11.

U skladu s člankom 86. Zakona na Prijedlog odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je :

- Mišljenje, KLASA: 351-01/24-04/74, URBROJ: 2170-03-08/2-24-3 od 18. prosinca 2024., koje je izdalo nadležno tijelo za zaštitu okoliša i prirode: Primorsko-goranska županija, Upravni odjel za prostorno uređenje, graditeljstvo i zaštitu okoliša.

***Prijelazne i završne odredbe***

Članak 12.

Tijekom postupka izrade Izmjena i dopuna Prostornog plana uređenja Grada Delnica svi zahtjevi fizičkih i pravnih osoba vezanih za izdavanje akata za gradnju vršit će se neometano sukladno važećem Prostornom planu uređenja Grada Delnica.

Ova Odluka stupa na snagu osmoga dana od dana objave u „Službenim novinama Grada Delnica“.

KLASA: 350-02/24-01/05

URBROJ: 2170-6-4-3-25-5

Delnice, 19. ožujka 2025. godine

Gradsko vijeće Grada Delnica

Predsjednica

Ivana Pečnik Kastner, v.r.