KLASA: 601-04/25-01/01

URBROJ: 2112-60-1-25-1

Delnice, 5. ožujka 2025. godine

Temeljem članka 20. stavka 1. Zakona o predškolskom odgoju i obrazovanju (Narodne Novine 10/97, 107/07, 94/13, 98/19, 57/22 i 101/23), članka 41. Statuta Dječjeg vrtića HLOJKICA te članka 1. Pravilnika o upisu djece i ostvarivanju prava i obveza korisnika usluga u Dječjem vrtiću (u daljnjem tekstu Pravilnik) Upravno vijeće Dječjeg vrtića HLOJKICA objavljuje:

**PRIJEDLOG ODLUKE O UPISU DJECE U DJEČJI VRTIĆ HLOJKICA**

**U PEDAGOŠKOJ GODINI 2025./2026.**

**I.**

U pedagošku godinu 2025./2026. se može upisati onoliko djece koliko se u tekućoj godini ispiše iz Dječjeg vrtića HLOJKICA, odnosno dok se ne popune kapaciteti sukladno Državnom pedagoškom standardu predškolskog odgoja i naobrazbe (N.N.  [63/08](http://narodne-novine.nn.hr/clanci/sluzbeni/2008_06_63_2128.html) i [90/2010](http://narodne-novine.nn.hr/clanci/sluzbeni/2010_07_90_2537.html)).

**II.**

Zahtjevi za upis zaprimati će se od 5. - 11.svibnja 2025. godine.

Zahtjev za upis sa dokumentacijom podnosi roditelj/skrbnik/udomitelj djeteta (u nastavku teksta: roditelj).

Zahtjev za upis podnosi se putem digitalne platforme.

**III.**

Zahtjev za upis djece podnose roditelji za upis djece starosti od godine dana do polaska u školu u sljedeće programe:

* Cjelodnevni (10 satni) program jaslica u matičnom objektu u Delnicama
* Cjelodnevni (10 satni) program vrtića u matičnom objektu u Delnicama
* Poludnevni (6 satni) program u Područnom odjelu Brod na Kupi
* Program predškole (2 satni program)

Uz zahtjev se prilažu:

* popunjen zahtjev za upis u Dječji vrtić HLOJKICA (nalazi se na mrežnim stranicama Vrtića)
* popunjeni Upitnik o razvoju djeteta (nalazi se na mrežnim stranicama Vrtića);
* rodni list ili izvadak iz matice rođenih za dijete
* liječničku potvrdu o sistematskom pregledu i redovnoj procijepljenosti djeteta
* uvjerenje MUP-a o prebivalištu ili boravištu ne starije od 15 dana za dijete
* uvjerenje MUP-a o prebivalištu ili boravištu ne starije od 15 dana za oba roditelja

Roditelji koji se pozivaju na neki od kriterija za ostvarivanje prednosti pri upisu iz članka 7. Pravilnika, dužni su priložiti:

* za dijete roditelja invalida Domovinskog rata - rješenje o statusu invalida Domovinskog rata,
* za dijete iz obitelji s troje ili više malodobne djece - za svako dijete mlađe od 18 godina rodni list ili izvadak iz matice rođenih ili drugi službeni dokument s podacima o rođenju djeteta,
* za dijete oba zaposlena roditelja:
  + o zaposlenju roditelja na području Republike Hrvatske izvadak iz Hrvatskog zavoda za mirovinsko osiguranje: elektronički zapis o radno – pravnom statusu – e radna knjižica (ne starije od 15 dana od objave upisa)
  + o zaposlenju roditelja izvan Republike Hrvatske (osobe zaposlene u inozemstvu) ovjereni prijevod potvrde poslodavca kojom se dokazuje činjenica postojanja zaposlenja (ne starije od 15 dana od objave upisa)
* za dijete s teškoćama u razvoju i kroničnim bolestima – nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se određuje metodologija vještačenja,
* za dijete samohranog roditelja - izvadak iz Hrvatskog zavoda za mirovinsko osiguranje te dokazi o samohranosti - rodni list, smrtni list za preminulog roditelja ili potvrda o nestanku drugog roditelja ili rješenje Centra za socijalnu skrb o privremenom uzdržavanju djeteta,
* za dijete koje živi u jednoroditeljskoj obitelji - izvadak iz Hrvatskog zavoda za mirovinsko osiguranje, presuda o razvodu braka ili drugi dokaz da drugi roditelj ne živi u zajedničkom kućanstvu,
* za dijete osobe s invaliditetom upisanih u Hrvatski registar osoba s invaliditetom – potvrda Hrvatskoga zavoda za javno zdravstvo da osoba ima status osobe s invaliditetom i da je evidentirana u Hrvatskom registru o osobama s invaliditetom,
* za dijete u udomiteljskoj obitelji, bez roditelja ili bez odgovarajuće roditeljske skrbi – rješenje, odnosno potvrda nadležnog Centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi,
* za dijete koje ima prebivalište ili boravište na području Grada Delnica - uvjerenje MUP-a o prebivalištu ili boravištu ne starije od 15 dana,
* za dijete roditelja koji primaju doplatak za djecu - potvrda Hrvatskog zavoda za mirovinsko osiguranje o visini isplaćenog dječjeg doplatka,
* za dijete roditelja korisnika zajamčene minimalne naknade – potvrda Centra za socijalnu skrb da su korisnici prava na zajamčenu minimalnu naknadu,
* za dijete na koje se imaju primijeniti dodatni kriteriji iz članka 7. stavak 3. ovog Pravilnika - dokumentacija koja dokazuje ostvarivanje toga prava -kopija Ugovora za dijete koje je korisnik Vrtića.

**IV.**

Zahtjev za upis koji ne sadrži gore navedene dokumente biti će odbačen.

Prijave zainteresiranih stranaka koje se ne odazovu na javnu objavu u danom roku, neće se razmatrati.

**V.**

Odluku o upisu donosi Upravno vijeće Dječjeg vrtića HLOJKICA.

Roditelj/skrbnik/udomitelj djeteta nezadovoljan privremenim rezultatima upisa može podnijeti žalbu Upravnom vijeću u roku od 8 dana od dana objave privremenih rezultata upisa. Žalbe zaprimljene izvan predviđenog roka kao i žalbe izjavljene od neovlaštene osobe Upravno vijeće neće razmatrati.

Predsjednica Upravnog vijeća:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrijana Kruljić