GRAD DELNICE, Trg 138. brigade HV 4, 51 300 Delnice, ., OIB 03944325629, kojeg zastupa gradonačelnica Katarina Mihelčić, dipl. ing. agr (u daljnjem tekstu: Grad)

i

Župa Sv. Marije Magdalene iz Broda na Kupi, Frankopanska 6, OIB 64727626726, koju zastupa vlč. Josip Tomić (u daljnjem tekstu: Župa) sklopili su

**UGOVOR**

o utvrđenju i prijenosu prava vlasništva

BROJ 30-5-25-\_\_

**Članak 1.**

Ugovorne strane suglasno utvrđuju da je u ZK OSRI, ZKO Delnice , Grad Delnice upisan kao vlasnik nekretnina oznaka kčbr. 7713/4 površine 126 m2 i kčbr 7713/5 površine 289 m2 upisanih u ZK uložak 1228 KO Brod na Kupi.

Ugovorne strane suglasno utvrđuju da upisano zemljišno knjižno stanje predstavlja samo formalni upis koji ne odgovara stvarnom stanju obzirom da je posjed Župe utemeljen na odredbi članka 159. stavaka 4. Zakona o vlasništvu i drugim stvarnim pravima što znači da je zakonit, istinit i pošten ili barem pošten samostalni posjed koji neprekidno traje 20 godina u slučaju zakonitog, istinitog i poštenog posjeda odnosno 40 godina u slučaju samo poštenog posjeda.

Zbog usklađivanja zemljišnoknjižnog stanja sa stvarnim stanjem, u skladu sa Odlukom Gradskog vijeća Grada Delnica o utvrđenju i prijenosu prava vlasništva sa imovine Grada na Župu sklapa se ovaj ugovor.

**Članak 2.**

U svrhu rješavanja imovinsko-pravnih pitanja na navedenim nekretninama, stranke su suglasne da se prijenos prava vlasništva sa Grada na Župu izvrši mirnim putem na temelju ovog Ugovora.

**Članak 3.**

Župa ovim Ugovorom izjavljuje da prima prenesene joj nekretnine opisane u članku 1. ovog Ugovora.

**Članak 4.**

Grad izričito izjavljuje da pristaje da Župa na temelju ovog Ugovora, bez ikakvog njegovog daljnjeg pitanja ili odobrenja u zemljišnim knjigama Općinskog suda u Rijeci, Stalne službe u Delnicama, Zemljišnoknjižni odjel Delnice uknjiži pravo vlasništva na nekretninama opisanim u članku 1. ovog Ugovora sa imena i vlasništva Grada na svoje ime i vlasništvo u cijelosti.

**Članak 5.**

Ugovorne strane su suglasne da je prijenos prava vlasništva po ovom Ugovoru na nekretnini iz članka 5. ovog Ugovora izvršen bez naknade.

Zbog transparentnosti utvrđena je procjena vrijednosti nekretnina koje se stječu ovim ugovorom u iznosu od ukupno 11.898,05 eura za ukupnu površinu od 415 m2 za nekretninu oznake kčbr. 7713/4 površine 126 m2 te nekretninu oznake kčbr 7713/5 površine 289 m2 KO Brod na Kupi tj. 28,67 eura/m2 sve prema Procjembenom elaboratu Vedrane Knežević (ranije Sabljak) dipl.ing.građ., stalnog sudskog vještaka za graditeljstvo i procjenu nekretnina iz Ogulina čija je oznaka broj elaborata PE-25/2024 od rujna 2024. godine te pozitivnog mišljenja Procjeniteljskog povjerenstva PGŽ od 14. studenog 2024. godine.

**Članak 6.**

Ugovorne strane su suglasne da troškove ovjere ugovora kod Javnog bilježnika, plaćanje poreza na promet nekretnina i troškove njegove provedbe u javnim ispravama snosi Grad.

**Članak 7.**

Ugovorne strane su suglasne da za sve odnose koji nisu uređeni ovim ugovorom, vrijede odredbe važećih propisa.

**Članak 8.**

Eventualne izmjene i dopune ovog ugovora smatrat će se pravovaljanima samo ako su sačinjene u pisanom obliku i potpisane od ugovornih strana.

Ugovorne strane bezuvjetno izjavljuju da ovaj ugovor sadrži i predstavlja njihovu stvarnu volju te ga kao takvog vlastoručno potpisuju.

**Članak 9.**

Ugovorne strane sklapaju ovaj ugovor u dobroj vjeri i nastojat će eventualne sporove rješavati sporazumno, a ako u tome ne uspiju ugovaraju nadležnost Općinskog suda u Rijeci, Stalne službe u Delnicama.

**Članak 10.**

Ovaj Ugovor sastavljen je u 3 (tri) istovjetna primjerka, svaki sa snagom izvornika, od čega 1 (jedan) primjerak za Grad, 1 (jedan) primjerak za Župu, 1 (jedan) primjerak za javnog bilježnika, dok će za svoje potrebe potreban broj ovjerenih preslika, Župa ishoditi prema vlastitom nahođenju.

KLASA: 947-01/21-01/15

URBROJ: 2170-6-5-25-14 BROJ:

Delnice, \_\_\_\_ ožujka 2025. g. Župa, \_\_\_.ožujka 2025.g.

Za Grad Za Župu

Gradonačelnica Velečasni

Katarina Mihelčić, dipl.ing.agr. Josip Tomić.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_